ช่วงนี้มีงานแต่งงานเยอะมว๊ากกก เราก็ไปกับเค้า ขากลับเลยได้แวะก๋วยเตี๋ยวหมูบ้านบึง ร้านนี้จ้า ตั้งอยู่แถวสามแยกประแส เขตเทศบาลทุ่งควายกิน ถ.สุขุมวิท อ.แกลง จังหวัดระยอง เลยตัวอำเภอไปทางจันทบุรี พอถึงสามแยกประแส เลี้ยวซ้ายไปนิดเดียวก็เจอร้านค่ะ ร้านอยู่ฝั่งขวามือ ตั้งเด่นเลยจ้ะ ร้านเขาใหญ่และดูโล่ง ปลอดโปร่ง มีเก้าอี้และโต๊ะไม้ให้นั่งสบายๆเลย

มาดูรายการอาหาร ดีกว่า

เส้นเล็ก        30.-           ข้าวผัดปลาข้าวสาร(ข้าวกล้อง)    40.-
เส้นปลา        35.-           ข้าวคลุกกะปิ(ข้าวกล้อง)            40.-                          
บะหมี่           30.-           ไอศกรีมกะทิสด(สูตรโบราณ)     25.-
หมี่ขาว         30.-            กล้วยปิ้งชาววัง                        20.-

ก๋วยเตี๋ยวมีแค่น้ำใส กับต้มยำเท่านั้นนะ

เราเลือกบะหมี่ต้มยำจ้า ทางร้านติดป้ายให้ชิมก่อนปรุง เราก็ชิม เค็มไปนิดนึงอะ แต่ใส่น้ำส้มกับพริกป่นก็โอเคแล้ว น้ำซุปกลมกล่อมดี มีถั่วบดใส่ด้วย มันๆดีนะ เพราะเนื้อละเอียดมาก มาต่อที่ลูกชิ้น เราสงสัยอยู่ว่าก๋วยเตี๋ยวหมูแต่เหมือนมีแต่ลูกชิ้นปลาเลยอ่ะ แต่ลูกชิ้นอร่อยนะ และมีแผ่นหมูทรงเครื่อง ก็นุ่มเหมือนกัน แถมแอบกินของเพื่อนที่สั่งเส้นปลามา 
เหนียวดีนะ ดีที่ไม่สั่ง เพราะเราไม่ค่อยชอบ 555 แต่ของเพื่อนเราเค้าก็ซัดเกลี้ยงนะ


